สวัสดีค่ะ มีอะไรกับแฟนวันที่25 ก.ค. แต่ใส่ถุงยางหลังจากนั้นประมาณ 2-3ชม. กินยาคุมฉุกเฉินแบบ1เม็ดไปแล้วประมาณ1อาทิตย์ มีประจำเดือนมา4วันช่วงเดือนส.ค.แล้วเดือนก.ย. ประจำเดือนยังไม่มา จะท้องไหมค่ะแต่ช่วงส.ค.และกย.ไม่ได้มีอะไรกับแฟนค่ะ เพราะอยู่คนละที่กัน
สวัสดีค่ะ การมีเพศสัมพันธ์ถ้าได้ใส่ถุงยางอนามัยเพื่อป้องกันเอาไว้ตลอดการมีเพศสัมพันธ์ และถุงยางไม่ขาด ไม่รั่วเลยนั้น มีโอกาสตั้งครรภ์ได้น้อยกว่า 1- 2% ดังนั้นถ้าใช้ถุงยางอนามัยอย่างถูกต้อง ก็ไม่ได้มีความจำเป็นต้องกินยาคุมฉุกเฉินตามไปอีกยาคุมฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อนไปได้การที่กินไปยาไปแล้วประมาณ 1 สัปดาห์มีเลือดออกมา อาจจะเป็นผลข้างเคียงจากยา หรือเป็นประจำเดือนจริงก็ได้เช่นกัน บอกไม่ได้แน่ชัด ต้องดูรอบเดือนตามปกติด้วย แต่ถ้าผ่านมาหลายเดือน และเคยมีเลือดประจำเดือนมาตรงรอบหลังมีเพศสัมพันธ์ครั้งสุดท้ายไปแล้ว โอกาสจะตั้งครรภ์ก็น้อยแต่ถ้าตอนนี้รอบเดือนมาผิดปกติไปแล้ว คือยังไม่มาตามกำหนดนั้น ควรจะต้องตรวจยืนยันการตั้งครรภ์ไปด้วย สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป